《送青神宰樊允南解官次杜应求韵》
宋代·史尧弼

并辔中岩寺，芳樽一破愁。
更寒谭衮衮，云晓玉浮浮。
会有相从乐，还如此地不。
合离真有数，那敢作人谋。

作者简介：眉州人，字唐英，世称莲峰先生。高宗绍兴二十七年进士。少以《古乐府》、《洪范》等论往见张浚，浚谓其大类苏轼。年十四举于乡，赴鹿鸣宴犹著粉红裤，人疑其文未工，太守命赋诗，尧弼援笔立就。未授官而卒。有《莲峰集》。